

VILNIAUS RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

dėl PAREIGŲ, KURIAS VILNIAUS RAJONO SAVIVALDYBĖS ADMINISTRACIJOJE EINANTYS ASMENYS PRIVALO DEKLARUOTI PRIVAČIUS INTERESUS, SĄRAŠO PATVIRTINIMO

2025 m. vasario 21 d. Nr. A27-564(3.1 E)

Vilnius

Vadovaudamasis Lietuvos Respublikos vietos savivaldos įstatymo 34 straipsnio 1 dalimi ir 6 dalies 2 punktu, Lietuvos Respublikos viešųjų ir privačių interesų derinimo įstatymo 4 straipsnio 2 dalimi ir 3 dalies 10 punktu, 22 straipsnio 2 dalimi, Lietuvos Respublikos korupcijos prevencijos įstatymo 3 straipsnio 2 dalimi ir 14 straipsnio 1 dalimi, Vyriausiosios tarnybinės etikos komisijos 2021 m. lapkričio 24 d. sprendimu Nr. KS-332 „Dėl Rekomendacijų dėl Lietuvos Respublikos viešųjų ir privačių interesų derinimo įstatymo laikymosi kontrolės ir priežiūros patvirtinimo“ ir atsižvelgdamas į Vilniaus rajono savivaldybės administracijos struktūros pokyčius:

1. T v i r t i n u Pareigų, kurias Vilniaus rajono savivaldybės administracijoje einantys asmenys privalo deklaruoti privačius interesus, sąrašą (toliau ‒ Sąrašas) (pridedama).

2. Į s a k a u visiems Sąraše nurodytas pareigas einantiems asmenims :

2.1. nedeklaravusiems privačių interesų, nedelsiant, bet ne vėliau kaip iki 2025 m. balandžio 1 d., užpildyti ir pateikti privačių interesų deklaraciją;

2.2. pasikeitus deklaruojamiems duomenims, atnaujinti privačių interesų deklaraciją ir informuoti tiesioginį vadovą.

3. Į p a r e i g o j u Administracijos struktūrinių ir teritorinių padalinių vadovus supažindinti su šiuo įsakymu pavaldžius asmenis.

4. P a v e d u apie pareigą pateikti privačių interesų deklaraciją informuoti:

4.1. Žmonių ir organizacijos kultūros skyriui – į struktūrinius padalinius neįeinančius bei naujai priimamus į Sąraše nurodytas pareigas savivaldybės administracijoje darbuotojus ir tarnautojus;

4.2. komisijų, darbo grupių pirmininkams – naujai sudaromų komisijų ar darbo grupių narius bei veikiančių komisijų naujus narius, kai keičiama jų sudėtis.

4.3. Žmonių ir organizacijos kultūros skyriaus vedėjui ir korupcijos prevencijos vyr. specialistui iki einamųjų metų gruodžio 15 d. patikrinti ne mažiau kaip 10 proc. Sąraše nurodytas pareigas einančių asmenų dėl šio įsakymo vykdymo.

5. P r i p a ž į s t u netekusiu galios Vilniaus rajono savivaldybės administracijos direktoriaus 2020 m. vasario 12 d. įsakymą Nr. A27(1)-318 „Dėl Pareigų, kurias einantys asmenys privalo deklaruoti privačius interesus, sąrašo patvirtinimo“.

Administracijos direktorius Vytautas Vansavičius

PATVIRTINTA

Vilniaus rajono savivaldybės

administracijos direktoriaus

2025 m. vasario 21 d.

įsakymu Nr. A27-564(3.1 E)

**PAREIGŲ, KURIAS VILNIAUS RAJONO SAVIVALDYBĖS ADMINISTRACIJOJE EINANTYS ASMENYS PRIVALO DEKLARUOTI PRIVAČIUS INTERESUS, SĄRAŠAS**

1. Administracijos direktorius.

2. Administracijos vyriausiasis patarėjas, turintis pavaldžių asmenų.

3. Administracijos vyresnysis patarėjas.

4. Administracijos patarėjas.

5. Administracijos patarėjas (parengties pareigūnas), turintis pavaldžių asmenų.

6. Administracijos vyriausiasis specialistas.

7. Grupės vadovas.

8. Grupės patarėjas.

9. Grupės vyriausiasis specialistas.

10. Kibernetinio saugumo koordinatorius.

11. Skyriaus vedėjas.

12. Skyriaus vyresnysis patarėjas, turintis pavaldžių asmenų.

13. Skyriaus vyresnysis patarėjas.

14. Skyriaus patarėjas, turintis pavaldžių asmenų.

15. Skyriaus patarėjas.

16. Skyriaus vyriausiasis specialistas.

17. Skyriaus vyresnysis specialistas.

18. Seniūnas.

19. Seniūno pavaduotojas.

20. Seniūnijų raštvedžiai.

21. Seniūnijos vyriausiasis specialistas.

22. Seniūnijos vyresnysis specialistas.

23. Seniūnijos vyriausiasis finansininkas.

24. Seniūnijos vyresnysis finansininkas.

25. Seniūnijos vyresnysis soc. darbo organizatorius.

26. Seniūnijos inspektorius.

27. Visų rūšių pirkimų komisijų narys.

28. Asmuo, paskirtas atlikti supaprastintus viešuosius pirkimus.

29. Viešųjų pirkimų procedūrose dalyvaujantis ekspertas.

30. Viešųjų pirkimų iniciatorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_